text: LA brager frem: Står til to mandater fra Syd- og Sønderjylland
  13 juni 2015 kl. 15.54
  Med Liberal Alliances fremgang står sociologen Henrik Dahl, der stiller op for første gang, til at stryge direkte ind i Folketinget.
  Det går godt for Liberal Alliance. Flere meningsmålinger har partiet til at få omkring 11 procent af stemmerne. Hvis det holder, så går Henrik Dahl fra Sydjyllands storkreds direkte ind i Folketinget. Selv er han ikke overrasket over udsigten til en plads på tinge
  - Man kan aldrig vide, hvad der sker. Jeg tror, der er mange fordomme om Liberal Alliance, der er ikke er der mere, siger Henrik Dahl til TV Syd.
  Den 55-årige sociolog, der stammer fra Skærbæk, har primært satset på sin fødeby og de større byer i Syd- og Sønderjylland. Men han har også fået hjælp.
  - En af mine kampagnemedhjælpere er vognmand, og han har dekoreret en af sine lastbiler, der kører op og ned ad E-45, siger Henrik Dahl
  